Prabu Parikesit ya Prabu Kresna Dipayana yaiku ratu ing Negara Ngastina. Prabu Parikesit putrané Radèn Angkawijaya/Abimanyu satriya ing Plangkawati kaliyan premesuri Dèwi Utari, putri Prabu Matswapati karo Dèwi Ni Yustinawati saka nagara Wirata. Sabubare perang Brantayuda lan Pandhawa padha surut, Parikesit kang duwe hak praja ing Ngastina. Nanging amarga durung diwasa, lakune paprentahan ditindakake dening Utari. Sawise ngancik diwasa Parikesit kajumenengake ratu dening Resi Jaladara, ya Prabu Baladewa kang wis madeg Pandhita.